PATVIRTINTA

Kauno lopšelio-darželio

,,Svirnelis“ direktoriaus

2019 m. sausio 24 d.

įsakymu Nr. V-14

**KAUNO LOPŠELIO-DARŽELIO ,,SVIRNELIS“ 2019 METŲ VEIKLOS PLANAS**

**I SKYRIUS**

**ĮVADAS**

1. Kauno lopšelyje-darželyje ,,Svirnelis“ veikia 10 grupių: dvi lopšelio grupės, dirbančios 12 val. ir 10,5 val.; viena - priešmokyklinio ugdymo grupė, dirbanti 10,5 val.; viena mišri grupė, dirbanti 24 val.; šešios - ikimokyklinio amžiaus vaikams skirtos grupės, iš jų – penkios dirbančios 12 val., viena – 10,5 val.
2. Kauno lopšelio-darželio ,,Svirnelis“ 2018 m. (duomenys gegužės mėn.) sąrašuose vidutiniškai buvo 183 vaikai, iš kurių 31 lankė lopšelio grupes, priešmokyklinio ugdymo grupę vidutiniškai lankė – 41 vaikas, likę 111 – ikimokyklinio amžiaus vaikai.

Šiais mokslo metais į lopšelio grupes pateko visi eilėje laukiantys vaikai. Įstaigoje yra 190 vietų. Darželio grupės nebuvo pilnai užpildytos, šiai dienai turime 24 vietas trijų metų amžiaus vaikams. Įstaigą lanko 50 vaikų, turinčių specialiuosius poreikius, iš jų - 6 vaikai, turintys didelius, 27 vidutinius ir 17 nedidelius specialiuosius poreikius.

2019-2020 m. m. eilėje laukia 27 vaikų, 2020-2021 m. m. eilėje laukia 8 vaikai, iš viso eilėje laukia 35 vaikai. Dalis eilėje laukiančių vaikų yra pasirinkę dvi ugdymo įstaigas, todėl tikrą laukiančiųjų patekti į mūsų ugdymo įstaigą skaičių dar sunku numatyti, tėveliams el. būdu registruojantis į įstaigą, laukiančiųjų eilėje skaičius nuolat kinta.

|  |  |  |
| --- | --- | --- |
| Šeimų socialinis kontekstas | 2017-2018  m. m. | 2018-2019 m. m. |
| Vaikai auga nepilnoje šeimoje | 40 | 43 |
| Vaikus globoja močiutės (globėjai) | 4 | 5 |
| Vaikų iš daugiavaikių šeimų | 21 | 19 |
| Vaikų tėvai dieninio skyriaus studentai | 12 | 6 |
| Vaikų šeimos gauna mažas pajamas | 6 | 4 |
| Vaikai turi neįgalumo lygio pažymas | 1 | 1 |
| Vaikai iš socialiai remtinų šeimų | 8 | 13 |
| Vaikai, augantys šeimose, patiriančiose rizikos veiksnius | 12 | 19 |
| Nemokamus pietus gavo | - | - |

1. 2018-08-31 į mokyklą išleidome 41 ugdytinį.
2. Įstaigoje 2017-2018 m. m. buvo vykdoma papildoma vaikų veikla - folkloro ansamblis ,,Bitaitė“, kuriam vadovauja auklėtoja metodininkė Aida Žalimienė. Papildomą meninį ugdymą teikė dailės mokytoja, šokių mokytoja, taip pat vyko kūno kultūros užsiėmimai. Veiklos nemokamos, kadangi visi pedagogai yra mūsų įstaigos darbuotojai. Mūsų vaikams yra sudarytos sąlygos (nuomojamos patalpos) norintiems gauti pagrindus anglų kalbai ir krepšiniui.
3. Vaikų lankomumo 2018 m. metinis vidurkis 74 %, nes vaikai sirgo, tėvai pristatė pamaininio darbo grafikus, atostogavo, buvo ir be priežasties praleistų dienų.
4. 2017-2018 m. m. įstaigoje dirbo 27 pedagogai: 9 pedagogai (5 auklėtojai, direktoriaus pavaduotojas ugdymui, muzikos pedagogas, soc. pedagogas ir logopedas), turintys metodininko kategoriją; 3 pedagogai, turintys auklėtojo kategoriją, o likę pedagogai - vyr. auklėtojo (mokytojo) kategoriją. Direktorius ir direktoriaus pavaduotojas ugdymui turi III vadybinę kvalifikacinę kategoriją.

2018-2019 m. m. įstaigoje dirba 27 pedagogai: 9 pedagogai, turintys metodininko kategoriją, 15 pedagogų turi vyr. auklėtojo kategoriją; 3 pedagogai turi auklėtojo kategoriją.; vienas pedagogas, turintis metodininko kategoriją, 2019 m. sieks eksperto kategorijos.

1. Nacionalinės žemės tarnybos prie LR žemės ūkio ministerijos Kauno m. skyriaus vedėjas 2014-04-16 įsakymu Nr. 8VĮ-(14.8.2)-338 Kauno lopšeliui-darželiui ,,Svirnelis“ perdavė neatlygintinai naudotis 9145 m2 valstybinės žemės sklypą, esantį S. Lozoraičio g. 24 Kaune, pagal valstybinės žemės panaudos projektą 53 metams.
2. Kauno visuomenės sveikatos centras 2011-04-14 yra išdavęs leidimą-higienos pasą Nr. 9-0349(6).
3. Pastato energetinį auditą atliko 2007 m. birželio mėn. energijos vartojimo efektyvumo didinimo konsultacines paslaugas teikianti firma ,,Energopasas.com“, kur nurodoma šildymo sistemų, langų, išorinių sienų, stogo energijos taupymo priemonių efektyvumo rekomendacijos (visi pastato langai ir lauko durys yra pakeisti, perdengti stogai, įrengti lietvamzdžiai). Tęsiant energetinio audito nurodymus, 2018 metais apšiltinta dalis pastato sienų (buvę medinės konstrukcijos ir kalelio, jungiančio du korpusus, šiaurinė dalis). Tačiau dar didesnė dalis sienų nešiltintos ir darbai yra įtraukti į strateginį planą 2019-2021 metams. 2019 metais turėtų prasidėti statybos darbai projekto ,,Kauno lopšelio-darželio ,,Svirnelis“ modernizavimas didinant paslaugų prieinamumą“, kurio metu dvi grupės bus kapitališkai atnaujintos, o viena nauja įrengta iš esamų patalpų-kabineto.

**II SKYRIUS**

**PRAĖJUSIŲ METŲ SITUACIJOS ANALIZĖ**

**Išorės lėšų pritraukimo tendencijos ir finansinių prioritetų realizacija**

Finansinių išteklių gavimo ir panaudojimo analizė pagal atskirus finansavimo šaltinius (2 % paramos ir labdaros, valstybinių funkcijų vykdymo programos lėšos ir kt.) 2018 m. duomenimis:

|  |  |  |  |
| --- | --- | --- | --- |
| Finansavimo šaltinis | Skirta lėšų Eur | Panaudota Eur  (iki 2018-12-11) | Finansinių lėšų realizacija Eur |
| Valstybės biudžeto lėšos | 162094,00 | 148326,05 | Pedagogų darbo užmokesčiui – 111135,48  Soc. draudimo įmokoms – 33980,95  Ugdymo priemonėms (edukacinės, lavinamosios, žaislai, kompiuteris, spaudiniai) – 1534,26  Darbdavio soc. parama (nedarb. 2 d.d.)- 524,52  Pedagogų kvalifikacijos kėlimui – 1074, 00  Pažintinei edukacinei veiklai – 450,00 |
| Savivaldybės biudžeto lėšos | 423301,00 | 373896,08 | Darbo užmokesčiui – 238804,21  Soc. draudimo įmokoms – 72888,50  Kvalifikacijai – 600,00  Aprangai ir patalynei (skalbimo milteliai)-499,95  Ryšių paslaugoms (telefonai, internetas)-1 005,47  Mitybai-85 000,00  Ūkio inventorius (lauko žaislai, 3 dulkių siurbliai, elektroninės svarstyklės, tentas smėlio dėžei, šiukšliadėžės, puodai, psichologės kabineto įranga, šaldytuvas) – 4762,47  Kitų paslaugų įsig. išlaidos (deratizacijos, apsaugos, priešgaisrinės įrangos remonto darbai, lauko žaislų metinė kontrolė, mikrobiologiniai tyrimai, langų remontas – 2173,62  Kitų prekių įsig. išlaidos ( ūkinės prekės, kanc. prekės) - 2800,00    Komunalinėms paslaugoms (šildymas, elektra, vanduo, šiukšlių išvežimas) – 30 036,28  Darbdavio soc. parama (nedarb. 2 d. d.) – 1823,23  Inform. tech. išlaidos (kasetės spausdintuvui, kasečių pildymas, spausdintuvo rem.)- 599,91  Ilgalaikiui turtui – (konvekcinė krosnelė, žoliapjovė, pavėsinė, dulkių siurblys) – 6562,92 |
| Įmokų už paslaugas  biudžetinėse įstaigose lėšos | 47 000,00 | 37 832,21 | Mitybai-31867,02  Ilgalaikio turto remontas( koridoriaus remontas ir ,,Smalsučių“ grupės grindų remontas)- 5958,08  Ūkio prekės-7,11 |
| 2 proc. paramos lėšos | 2995,44 | 1080,42 | Mokymams – 578,94  Kanc. prekėms (vokai ir pašto ženklai) – 58,50  Ūkio prekėms – 104,66  Durys-200,00  Kalėdinėms dovanėlėms vaikams– 138,32  Pavėsinės grindinys (trinkelės) ,,Meškučių“ grupei 865,40 |
| Programos „Pienas vaikams“ lėšos | 1 923,18 | 551,58 | 2 dulkių siurbliai -51,58  Pavėsinė - 500,00 |
| Patalpų nuomos lėšos | 190,00 | 181,98 | Ūkio prekės-181,98 |

**Informacija apie įstaigos valdomo pastato fizinę būklę** (2018 m. statinio kasmetinės apžiūros duomenimis)

**Statinio dalių ir inžinerinės įrangos būklės įvertinimas:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pamatai | Išorinės sienos | Stogas | Langai | Lauko durys | Vidinės sienos | Lubos | Vidaus durys | Grindys | Maisto ruošimas | | Tualetai | | | Šildymas, vėdinimas | | Vandentiekis, kanalizacija | | Elektros sistema | | | Pritaikymas neįgaliųjų poreikiams (jei reikia) | Komentarai |
| Patalpos | Įrenginiai | Patalpos | Uždaros kabinos | Įrenginiai | Šilumos punktas | Šildymo sistema | Vandentiekio sistema | Kanalizacijos sistema | Elektros instaliacija | Elektros skydinės | Šviestuvai |
| K 80℅ P 20℅ | K 70℅ | AK | AK | AK | P 48 ℅ | P 48 ℅ | AP 80 ℅ | K 10 ℅ | AP 80 ℅ | K 2 ℅ | NR | NR | NR | AK 90 ℅ K 10 ℅ | AK 90 ℅ K 10℅ | K 75 ℅ | K 5% AP 99 ℅ | NR | NR | K 10 ℅ | Nepritaikyta,poreikio nėra | Rizikos veiksniai: dalis kiemo takelių nelygiu paviršiumi.  Dalis koridorių šyla 10 %. |

**Santrumpos:** NR – nereikalingas remontas, P – reikalingas paprastasis remontas, K – reikalingas kapitalinis remontas, AB – avarinė būklė, AK – atliktas kapitalinis remontas, AP– atliktas paprastasis remontas.

**Pastabos:**

1. Kiekvienais metais statinio dalių ir inžinerinės įrangos būklė vertinama atsižvelgiant į statinio kasmetinės apžiūros rezultatus.
2. Įstaiga naudojamo pastato techninę priežiūrą vykdo statybos teisės aktų nustatyta tvarka.
3. Statinio dalių ir inžinierinės įrangos būklės įvertinimo duomenys ir kasmetinės apžiūros akte numatytos priemonės statinio fizinei būklei ir aplinkos higieninei būklei gerinti turi būti pagrindas rengiant turto priežiūros ir remonto programą, planuojant statinio ir jo inžinerinės įrangos remonto ar rekonstrukcijos darbus ir jų finansavimą.

**Tikslų įgyvendinimo laipsnis pagal prognozuotus laukiamus rezultatus**

|  |  |  |  |
| --- | --- | --- | --- |
| Tikslas | Minimalus lauktas 2018 m. rezultatas | 2018 m. įstaigos pasiektas realus rezultatas | Maksimalus 2018 m. lauktas rezultatas |
| 1. Aktyvinti įstaigos pedagogų savęs tobulinimą šiuolaikinėmis technologijomis ugdymo procese, siekiant gerinti mokinių mokymosi pažangą. | 75%  Įstaigos pedagogų išmoks dirbti su interaktyvia lenta, tobulins žinias dirbant su kitomis šiuolaikinėmis technologijomis ugdymo procese. Pedagogai įvaldys SMART Notebook programos įrankius, praves 6-8 atviras veiklas. Pagerės mokinių mokymosi pasiekimai. | 95%  Organizuoti 2 praktiniai mokymai pedagogams ,,Interaktyvių lentų ir SMART programinės įrangos panaudojimas ugdymo procese“, kurių metu pedagogai įvaldė SMART Notebook programos įrankius, pradėjo taikyti naujus metodus individualių vaikų gebėjimų tobulinimui(si). Pedagogai pravedė vaikams 10 atvirų veiklų, kurios aktyvina vaikų dalyvavimą, stimuliuoja mąstymą ir vaizduotę. Atlikta tėvų apklausa ,,SMART programos taikymas ugdymo procese“. Įsigyti 6 kompiuteriai , 5 grupėse bei įstaigos salėje įdiegtas interneto ryšys. | 85%  Įstaigos pedagogų išmoks dirbti su interaktyvia lenta, tobulins žinias dirbant su kitomis šiuolaikinėmis technologijomis ugdymo procese. Pedagogai įvaldys SMART Notebook programos įrankius, praves 6-8 atviras veiklas. Pagerės mokinių mokymosi pasiekimai. |
| Komentaras:  Tikslas įgyvendintas - 95%, nes pedagogams buvo sudarytos galimybės tobulinti kvalifikaciją, naudojant šiuolaikines technologijas ugdymo procese, siekiant gerinti vaikų mokymosi pažangą. Tačiau buvo pastebėti skirtingi pedagogų gebėjimai ir įgūdžiai, kas apsunkino mokymus. Ugdytojų įgyta ar patobulinta skaitmeninė kompetencija įgalino keisti mokymosi praktiką ir padėjo veiksmingiau pasiekti ugdymo(si) tikslų, panaudojant skaitmeninį ugdymo turinį ir priemones. Pedagogų pravestos atviros veiklos, naudojant inovatyvias technologines priemones, aktyvino vaikų dalyvavimą veiklose, žadino smalsumą, stimuliavo mąstymą ir vaizduotę. Ugdytiniai greičiau suvokė informaciją, kuri skatino jų gebėjimą ieškoti ir rasti tinkamus atsakymus, todėl pagerėjo vaikų pasiekimai. Atlikta tėvų apklausa ,,SMART programos taikymas ugdymo procese“, parodė, kad 80% tėvų palankiai vertina Smart programos taikymą ugdymo procese ir įžvelgia privalumus: vaikų susidomėjimą ir norą veikti, pažintinio aktyvumo ir kūrybinių gebėjimų ugdymą. Tėvai pritaria vaikų ugdymui, pasitelkus SMART lentą ir kitas virtualias ugdymo priemones. Jie pastebėjo, kad pedagogai turi daugiau galimybių individualizuoti ugdymąsi, padaryti jį patrauklų ir įtraukiantį, skatinantį vaikų aktyvumą, smalsumą, stimuliuojantį mąstymą ir vaizduotę. | | | |
| 2. Vaikų sveikatos stiprinimas, tobulinant sveikatos stiprinimo formas, bendradarbiaujant su šeima ir visuomene, teikiant pagalbą ugdytiniui. | 85%  Pedagogų įgyvendintos vaikų sveikatos stiprinimo formos, bendradarbiaujant su šeima ir visuomene, padės sustiprinti vaikų sveikatą, teikiant reikiamą ir savalaikę pagalbą ugdytiniui. | 100%  Suorganizuotas projektas ,,Draugystės spalvos“, renginys ,,Noriu augti sveikas“, skirtas smurto ir patyčių prevencijai . Dalyvauta Kauno miesto savivaldybės VSB vykdytoje programoje ,,Sveikas vaikas-sveika ateitis“. Įgyvendintos ,,Alkoholio, tabako ir kitų psichiką veikiančių medžiagų vartojimo“ , ,,Zipio draugai“, Gyvenimo įgūdžių ugdymo prevencinės programos. Organizuoti 2 seminarai pedagogams apie vaikų bei pedagogų emocines problemas. | 90%  Pedagogų įgyvendintos vaikų sveikatos stiprinimo formos, bendradarbiaujant su šeima ir visuomene, padės sustiprinti vaikų sveikatą, teikiant reikiamą ir savalaikę pagalbą ugdytiniui. |
| Komentaras:  Tikslas įgyvendintas - 100%, nes pedagogų įgyvendintos vaikų sveikatos stiprinimo formos, bendradarbiaujant su šeima ir visuomene, padėjo sustiprinti vaikų sveikatą (17% pagerėjo vaikų sergamumo rodiklis), teikiant reikiamą ir savalaikę pagalbą ugdytiniui. Dalyvaudami bendradarbiavimo veiklose, vaikai ugdė asmeninius, sveikatos tausojimo ir socialinius įgūdžius, praplėtė žinias apie sveikatą, realizavo save kūrybinėje, pažintinėje srityse, geriau pažino aplinką, išsiugdė gebėjimą ir norą dirbti įvairiose grupėse, komandose. Pedagogai įgijo naujos patirties kaip suvaldyti neigiamas emocijas savo darbe, išsiaiškino vaikų elgesio ir emocijų sutrikimus bei sužinojo pagrindines psichologines strategijas kaip galima padėti vaikui. Ugdytojai praplėtė žinias kaip efektyvinti vaikų ugdymo(si) procesą, plėtoti sveikatos stiprinimo formas, siekiant palaikyti vaikų aktyvumą ir motyvaciją, pastebėti kiekvieno vaiko individualią pažangą ir pasiekimus. | | | |
| 3. Atlikti pastato remonto darbus, modernizuojant ugdymo erdves, kurios sukurs kokybiškesnes sąlygas vaikų ugdymui(si) ir palankesnes darbo sąlygas darbuotojams. | 90 %  Koridorių atnaujinimas praplės ugdomąsias zonas bei pagerins įstaigos estetiką. | 100 %  Atliktas ,,Smalsučių“ grupės grindų kapitalinis remontas. Suremontuotas koridorius prie salės, pakeitus visas duris ir apšvietimą.  Apšiltinta dalis pastato lauko sienų, atstatyta antro aukšto griūvančio viršlangio konstrukcija.  Kieme suformuotos dvi aikštelės padengtos gelžbetoninėmis trinkelėmis, kurios skirtos vaikų edukacijai (su vandens procedūromis) ir žaidimams.  Parengti architektų dokumentai, leidžiantys pradėti statybų darbų pirkimą trijų grupių projektui ,,Kauno lopšelio-darželio ,,Svirnelis“ modernizavimas didinant paslaugų prieinamumą“. | 99 %  Modernizuojant lopšelio-darželio edukacines erdves, patalpos bus pritaikytos vaikų ir darbuotojų sėkmingam veikimui, atitiks HN, priešgaisrinius reikalavimus, o atnaujinti įrengimai ir inžinierinės sistemos leis siekti energetinių išteklių taupymo. |
| Komentaras  Darželiui dalyvaujant iš ES struktūrinių fondų lėšų bendrai finansuojamame projekte ,,Kauno lopšelio-darželio ,,Svirnelis“ modernizavimas didinant paslaugų prieinamumą“, pagal projekto pirkimų planą turėjome atlikti viešųjų pirkimų procedūrą projektavimo darbams ir šių darbų ekspertavimui, o tik po to – pačius statybos darbus. Užduotis buvo ypač sudėtinga, kadangi mūsų įstaigoje nėra gerai išmanančių viešųjų pirkimų procedūras darbuotojų. Kauno m. savivaldybės samdoma konsultantė VĮ ,,Centrinė projektų valdymo agentūra“ padėjo, tačiau pirkimai užtruko ir į terminus netilpome. Todėl statybos darbų pirkimas per CPVA bus vykdomas 2019 m. sausio mėnesį, o jam pavykus, modernizuosime tris įstaigos grupes (viena iš jų – nauja).  2018 metais iš dalies modernizavome ,,Svirpliukų“ grupę, kurios visose patalpose pakeitėme grindis. Prieš tai jos buvo lentinės, turėjo plyšelius, buvo nelygios nuo daugkartinio dažymo ir neatitiko HN.  Estetiškas tapo koridorius prie salės, įrengus jame naują apšvietimą, paklojus naujas grindis, pakeitus trejas duris bei perdažius sienas. Šiame koridoriuje eksponuojami ugdytinių meninio ugdymo darbeliai.  Kieme atsirado dvi naujos aikštelės, kurios ugdytiniams suteiks džiugių emocijų.  Atnaujintos pastato lauko sienos pakeitė lopšelio-darželio ,,Svirnelis“ įvaizdį, tapome patrauklesni savo klientams, sumažėjo gatvės triukšmas, grupių patalpose tapo šilčiau, o tai leidžia taupyti šilumą.  Suremontuotas viršlangis, lygūs žaidimo aikštelių paviršiai, įsigytos minkštos dangos prie lauko įrenginių garantuoja didesnį vaikų saugumą.  Įstaigai ir toliau dalyvaujant programoje ,,Pienas vaikams“ bei renkant 2 % pajamų mokesčio aukojimą, pavyksta kasmet gauti didesnes paramos lėšas. | | | |

**Plačiojo įsivertinimo išvados**

|  |  |  |
| --- | --- | --- |
| Privalumai | Trūkumai | Tobulinti pasirinkti mokyklos veiklos aspektai |
| *2.3.3.* | *4.2.3.* | *4.2.4.* |
| *4.2.2.* | *4.2.4.* |  |

**Giluminio įsivertinimo išvados**

|  |
| --- |
| Atliktas 4 srities ,,Parama ir pagalba vaikui, šeimai“ pagalbinio veiklos rodiklio 4.3.1. giluminis auditas. Veiklos rodiklis įvertinti 3 lygiu.  Išvados  Stipriosios pusės  (4.3.1.)  1. Pirmenybė teikiama tėvų ir grupės pedagogų bendradarbiavimo rodikliams gerinti.  2. Gauta informacija rodo, kad teikiamos ugdymo(si) paslaugos visapusiškam vaikų ugdymui iš dalies atitinka tėvų lūkesčius.  3. Nuo 2018 metų rugsėjo mėn. teikiamos psichologės paslaugos.  4. Teikiamos papildomos ugdymo paslaugos: anglų k., krepšinio būreliai(apmokami tėvų lėšomis).  5. Įstaigoje papildomas paslaugas teikia muzikos, šokio, dailės, neformaliojo ugdymo/judesio korekcijos specialistai.  6. Vaikams, turintiems specialiųjų ugdymo(si) poreikių, pagalbą teikia logopedė, socialinė pedagogė ir psichologė.  Silpnosios pusės  (4.3.1.)  1. Teikiama pagalba iš dalies atitinka šeimos poreikius ir lūkesčius.  2. Gerinant vaiko emocinę ir ugdymo(si) kokybę pasitelkiama įstaigos ir išorės specialistų komanda.  3. Informacijos teikimo formos bendruomenei apie teikiamas paslaugas iš dalies atitinka tėvų lūkesčius.  Pasiūlymai  Sustiprinti psichologinių poreikių nustatymo bei pagalbos teikimo sistemą vaikui ir šeimai.  Sukurti platesnę pagalbos šeimai įvairovę.  Stiprinti auklėtojų, specialistų ir šeimos bendradarbiavimą įvairiomis formomis: diskusijomis, seminarais, metodinėmis valandomis, paskaitomis, keliant bendradarbiavimo veiksmingumą.  Plėsti informacijos teikimo formų įvairovę bendruomenei apie teikiamas paslaugas. |

**Švietimo ir mokslo ministro nustatyta tvarka paskirtų išorės vertintojų, kontrolieriaus, Vidaus audito skyriaus ir kitų institucijų išvados**

Kauno valstybinės maisto ir veterinarijos tarnybos 2018-03-21 patikrinimo (aktas Nr. 33VMĮP-244) metu pažeidimų nenustatyta.

Nacionalinio visuomenės sveikatos centro prie Sveikatos apsaugos ministerijos Kauno departamentas 2018-04-23 atliko patikrinimą (aktas Nr. (2-12 15.3.2)PA-2104), kurio metu pažeidimų nenustatyta, bet rekomenduota atkreipti dėmesį, kad grupėse vaikų skaičius būtų formuojamas ne didesnis kaip nurodo HN.

**III SKYRIUS**

**2019 METŲ TIKSLŲ AKTUALIZAVIMAS IR PAGRINDIMAS FINANSINIAIS IŠTEKLIAIS, PLANUOJAMI INVESTICIJŲ PROJEKTAI**

Įgyvendinant strateginio plano 2019-2021 metams 1 strateginį tikslą ,,Pagerinti švietimo paslaugų teikimą vaikams ir šeimai ugdant sveikos ir saugios gyvensenos įgūdžius, 2019 metais patobulinsime paramos ir pagalbos vaikui ir šeimai sistemą, plėtojant edukacinį tėvų švietimą Šis metinis tikslas taip pat pagrįstas plačiojo ir giluminio įsivertinimo išvadomis. Todėl 2019 metais įstaigos pedagogai stiprins psichologinių poreikių nustatymo bei pagalbos teikimo sistemą vaikui ir šeimai, sukurs platesnę pagalbos šeimai įvairovę. Pedagogų ir šeimos bendradarbiavimas bus praplėstas įvairiomis bendravimo formomis: diskusijomis, seminarais, metodinėmis valandomis, paskaitomis, keliant bendradarbiavimo veiksmingumą. Bus praplėsta informacijos teikimo formų įvairovė bendruomenei apie teikiamas paslaugas įstaigoje ir mieste. Sustiprės psichologinių poreikių nustatymo bei pagalbos teikimo sistema vaikui ir šeimai. Pagerės įstaigos ir šeimos bendravimo ir bendradarbiavimo procesai, kurie lems sėkmingą vaikų ugdymą(si) ir socializacijos procesą. Šiam tikslui įgyvendinti bus panaudojamos valstybės biudžeto lėšos ir 2% lėšos.

Įgyvendinant strateginio plano 2019-2021 metams 2 strateginį tikslą ,,Tobulinti turimas ugdymo erdves naujomis priemonėmis bei tęsti įstaigos renovacijos darbus“,2019 metais pagrindiniu uždaviniu laikome įgyvendinti projektą ,,Kauno lopšelio-darželio ,,Svirnelis“ modernizavimas didinant paslaugų prieinamumą“. Pagal projekto pirkimų planą šis projektas turi būti įgyvendintas 2019 metais. Aktualiausi klausimai yra viešųjų pirkimų procedūra, kuri gali užtrukti ne dėl mūsų įstaigos veiklos. Kadangi du pirkimai jau įvykdyti 2018 metais, lieka dar trys pirkimai. Patirtis leidžia numatyti grėsmes, kurios neleis laiku pagal sudarytą terminą užbaigti darbų, t. y. rangovų sutarties įsipareigojimų nepaisymas. Šiam tikslui įgyvendinti bus panaudojamos ES ir Kauno m. savivaldybės lėšos.

Įstaiga tęs materialinės bazės stiprinimą bei renovacijos darbus, t. y. lauko sienų šiltinimą, virtuvės kapitalinį remontą bei ugdymo erdvių kieme atnaujinimą. Bus naudojamos valstybės, Kauno m. savivaldybės biudžeto ir įstaigos lėšos.

Todėl prioritetu 2019 metams keliame 2 tikslus: 1 Patobulinti paramos ir pagalbos vaikui ir šeimai sistemą, plėtojant edukacinį tėvų švietimą, gerinant vaikų ugdymo(si) kokybę. 2. Užbaigti projekto ,,Kauno lopšelio-darželio ,,Svirnelis“ modernizavimas didinant paslaugų prieinamumą“ vykdymą.

**IV SKYRIUS**

**VEIKLOS TURINYS**

**1 tikslas –** patobulinti paramos ir pagalbos vaikui ir šeimai sistemą, plėtojant edukacinį tėvų švietimą.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Patobulinta paramos ir pagalbos vaikui ir šeimai sistema, plėtojant edukacinį tėvų švietimą. | 75%  Pedagogų patobulins gebėjimus kaip nustatyti ir teikti platesnę pagalbą šeimai, sukurs įvairesnių informacijos teikimo formų bendruomenei apie teikiamas paslaugas įstaigoje ir mieste. Sustiprins savo kompetencijas apie psichologinių poreikių nustatymą bei pagalbos teikimo sistemą vaikui ir šeimai. Patobulins žinias apie bendravimo ir bendradarbiavimo procesus su šeima įvairiomis formomis, kurie lems sėkmingą vaikų ugdymą(si) ir socializacijos procesą. | 85%  Pedagogų patobulins gebėjimus kaip nustatyti ir teikti platesnę pagalbą šeimai, sukurs įvairesnių informacijos teikimo formų bendruomenei apie teikiamas paslaugas įstaigoje ir mieste. Sustiprins savo kompetencijas apie psichologinių poreikių nustatymą bei pagalbos teikimo sistemą vaikui ir šeimai. Patobulins žinias apie bendravimo ir bendradarbiavimo procesus su šeima įvairiomis formomis, kurie lems sėkmingą vaikų ugdymą(si) ir socializacijos procesą. |

***Priemonės***

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pasta  bos |
| 1. | Tyrimas tėvams apie teikiamų paslaugų įstaigoje įvairovę, tikslingumą bei jo analizė. | Direktorės pavaduotoja ugdymui | - | Sausis | Įstaigos pedagogai, vaikų tėvai |  |
| 2. | Apvalaus stalo diskusija apie teikiamas papildomas ugdymo paslaugas vaikų  pasiekimų gerinimui. | Direktoriaus pavaduotoja ugdymui | - | Vasaris | Įstaigos pedagogai |  |
| 3. | Praktiniai mokymai pedagogams apie lankstų paslaugų, pagalbos teikimą šeimai. | Direktorės pavaduotoja ugdymui | - | Kovas | Įstaigos pedagogai |  |
| 4. | Seminaras įstaigos pedagogams apie įvairias bendradarbiavimo bei informacijos teikimo formas su tėvais. | Direktorės pavaduotoja ugdymui | - | Balandis | Įstaigos pedagogai, 300 Eur mokinio krepšelio lėšų |  |
| 5. | Metodinės valandos pedagogams apie vaiko ugdymo tęstinumo namuose svarbą, psichologinių poreikių nustatymo galimybes. | Direktorės pavaduotoja ugdymui, psichologas | - | Balandis-gegužė | Įstaigos pedagogai |  |
| 6. | Mokytojų tarybos posėdis dėl patobulintos pagalbos vaikui ir šeimai sistemos, teikiant specialistų paslaugas. | Direktorės pavaduotoja ugdymui | - | Birželis | Įstaigos pedagogai |  |
| 7. | Paskaita tėvams apie įstaigos ir išorės specialistų pagalbą, gerinant ugdymo(si) ir emocinę vaiko kokybę. | Vaiko gerovės komisijos pirmininkė, psichologas | - | Rugsėjis | Vaiko gerovės komisijos nariai, įstaigos pedagogai, vaikų tėvai |  |
| 8. | Paskaita tėvams apie psichologinius metodus, padedančius ugdyti vaikų savarankiškumą. | Direktorės pavaduotoja ugdymui | - | Spalis | Psichologė, vaikų tėvai |  |
| 9. | Pozityvios tėvystės paskaitos apie sėkmingos tėvystės veiksnius. | Vaiko gerovės komisijos pirmininkė | - | Spalis, lapkritis | Vaiko gerovės komisijos nariai, psichologė, vaikų tėvai |  |
| 10. | Metodinės tarybos posėdis apie prevencinių programų: ,,Alkoholio, tabako ir kitų psichiką veikiančių medžiagų vartojimo prevencijos”, ,,Gyvenimo įgūdžių ugdymo” ir ,,Zipio draugai”  taikymo tikslingumą vaikų gebėjimams prisitaikyti visuomenėje, spręsti problemas. | Metodinės tarybos pirmininkė | - | Lapkritis | Įstaigos pedagogai |  |
| 11. | Mokytojų tarybos posėdis apie praplėstą informacijos teikimo formų įvairovę, platesnę informacijos sklaidos sistemą, užtikrinant greitą, išsamų informacijos perdavimą tėvams. | Mokytojų tarybos pirmininkė | - | Gruodis | Mokytojų tarybos nariai |  |

**2 tikslas** – užbaigti projekto ,,Kauno lopšelio-darželio ,,Svirnelis“ modernizavimas didinant paslaugų prieinamumą“ vykdymą.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Bus sukurta 16 papildomų vietų vaikams. Įstaiga taps patrauklesnė klientams. Bus suformuota moderni ugdymo aplinka, ugdytiniai turės galimybę dar aktyviau įsitraukti į veiklas ir emocijos praturtės teigiamomis nuotaikomis. | 90 %  Kapitališkai atnaujintos trys grupės praplės ugdomąsias zonas bei pagerins įstaigos estetiką. | 100 %  Modernizuotos grupės bus pritaikytos vaikų ir darbuotojų sėkmingai veiklai, atitiks HN ir ES reikalavimus, pritaikant ir neįgaliesiems (pandusai ir keltuvas).  Atnaujinti kiemo takai ir paklotos minkštos dangos pagerins vaikų saugumą.  Apšiltintos lauko sienos kels įstaigos prestižą ir leis dar efektyviau taupyti energetinius resursus. |

***Priemonės***

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1. | Viešųjų pirkimų procedūrų organizavimas,  Sudarant sąlygas modernizuoti įstaigos aplinką. | direktorė, administrato  rė | VĮ ,,Centrinė projektų valdymo agentūra“ | 2019 m.  sausio- rugpjūčio mėn. | ES (276.655,00 Eur) ir Kauno m. savivaldybės lėšos (apie 100.000,00 Eur) |  |
| 2. | Modernizuojamų trijų grupių rangos darbų priežiūra | direktorė | UAB ,,Projekte  ra“ | 2019 m.  birželio-rugpjūčio mėnesiai | ES lėšos |  |
| 3. | Modernizuotų grupių įsikūrimo darbai | direktorė,  direktorės pavaduotoja ūkiui | Įstaigos bendruo  menė | 2019 m.  rugsėjo mėn. | - |  |
| 4. | Kiemo takų atnaujinimas, paklojant trinkeles | administrato  rė, pavaduotoja ūkiui | - | 2019 m.  liepa, rugpjūtis | Spec. lėšos | iki 100 m2 |
| 5. | Dalies koridoriaus ir virtuvės remontas | administrato  rė, pavaduotoja ūkiui | - | 2019 m. liepa | Kauno m. savivaldybės lėšos ir įstaigos spec. lėšos -23.000,00 Eur |  |
| 6. | Lauko sienų šiltinimo tęsimo darbai | administrato  rė, pavaduotoja ūkiui | - | 2019 m.  gegužės-gruodžio mėn. | Kauno m. savivaldybės lėšos- 35.000,00 Eur |  |

**V SKYRIUS**

**ATSISKAITYMO IR VISUOMENĖS INFORMAVIMO TVARKA**

|  |  |  |  |
| --- | --- | --- | --- |
| Kas atsiskaito, informuoja | Kam atsiskaitoma, kas informuojamas | Atsiskaitymo ir informavimo forma | Įvykdymo terminas |
| Direktorė  (finansinio veiklos plano įgyvendinimas,  įstaigos uždaviniai ateinantiems mokslo metams) | Visuotiniame susirinkime | ataskaita raštu,  skelbiama grupių skelbimų lentose | 2019-06  2019-09 |
| Direktorė  (veiklos plano įgyvendinimas už mokslo metus, mokytojų tarybos nuveikti darbai) | Mokytojų tarybai | ataskaita raštu | 2019-12 |
| Direktorė  (darbuotojų saugos ir sveikatos darbe klausimais) | Valstybinei darbo inspekcijai | el. ataskaita | 2019-12 |
| Direktorės pavaduotojos ugdymui  (vaikų pasiekimai, pedagogų savianalizės ir audito aptarimai) | Mokytojų tarybai,  vaikų pasiekimai -internetinėje svetainėje | ataskaita raštu | 2019-12 |
| Įstaigos tarybos pirmininkė  (nuveikti darbai per mokslo metus),  (kaip pavyko įgyvendinti užsibrėžtus tikslus) | Visuotiniame susirinkime,  įstaigos tarybai | ataskaita raštu | 2019-09  2019-12 |
| Direktorė  (direktorės 2018 m. veiklos ataskaita) | Savininko teises įgyvendinančiai institucijai | ataskaita raštu | 2019-02 |
| Direktorė  (finansų kontrolės būklės ataskaita) | Savininko teises įgyvendinančiai institucijai | ataskaita raštu | 2019-01 |
| Direktorė  (SUP vaikų suvestinė ir duomenys apie specialistus) | Savininko teises įgyvendinančiai institucijai | ataskaita raštu | 2019-09  2019-03 |
| Direktorė  (kaip naudojamos tėvų(globėjų) įnašų lėšos už vaikų ugdymą) | Vaikų tėvams (globėjams) | ataskaita raštu skelbimų lentose | 2019 m.  kas ketvirtį |
| Direktorės pavaduotoja ugdymui  (statistika) | LR Statistikos departamentui | el. ataskaita | 2019-01 |
| Administratorė  (viešųjų pirkimų ) | Viešųjų pirkimų tarnybai | el. ataskaita | 2019-01 |
| Audito darbo grupė | Įstaigos tarybai | ataskaita žodžiu | 2019-05 |
| Vaiko gerovės komisijos pirmininkė (direktorė) | Mokytojų tarybai,  Vaiko gerovės komisijai | ataskaita žodžiu | 2019-12 |

Informacija ir finansinės ataskaitos skelbiamos grupių skelbimų lentose, lopšelio-darželio ,,Svirnelis“ internetinėje svetainėje.

Įstaigos veiklos tikslus ir pasiekimus aptarsime įstaigos, mokytojų, metodinėje tarybose, kurių darbui parengti posėdžių grafikai arba svarstysime, esant būtinybei, įsiklausant į bendruomenės ir vaiko gerovės komisijos pasiūlymus.

Direktorė Violeta Drenseikienė

Direktorės pavaduotoja ugdymui Jūratė Šakavičienė

Logopedė Daiva Krutkienė

Soc. pedagogė Virginija Aukštakienė

Administratorė Laimutė M. Bagočiūnienė

PRITARTA

Kauno lopšelio-darželio ,,Svirnelis“

tarybos 2019 m. gruodžio mėn. 6 d. posėdžio

protokolu Nr. 4